Heilkenni alvarlegrar bráðrar lungnabólgu ( HABL ) tilkynningaskyldur sjúkdómur . Tilkynning frá Landlæknisembættinu Þann 4. apríl 2003 undirritaði heilbrigðis - og tryggingamálaráðherra , að höfðu samráði við sóttvarnarráð , breytingu á reglugerð nr. 129 / 1999 um skýrslugerð vegna smitsjúkdóma . Breytingin felst í því að heilkenni alvarlegrar bráðrar lungnabólgu ( HABL ) verður talið til tilkynningaskyldra sjúkdóma samkvæmt sóttvarnalögum nr. 19 / 1997 . Tilkynningaskyldir smitsjúkdómar eru þeir sjúkdómar sem ógnað geta almannaheill . Öllum þeim sem telja sig geta verið með einkenni sjúkdómsins er skylt að leita læknis . Leiði læknisrannsókn í ljós að sjúklingur sé haldinn HABL er sjúklingi skylt að hlíta fyrirmælum læknis . Jafnframt er lækni skylt að tilkynna sóttvarnarlækni um sjúkdóminn . Enn er ekki vitað með vissu hvað veldur HABL en talið er að kórónaveira geti verið orsök sjúkdómsins . Á meðan ekki er hægt að sýna fram á sjúkdóminn með ræktun sýkils eða með öðrum rannsóknaraðferðum er stuðst við sjúkdómslýsingu sem þarf að uppfylla eftirfarandi skilyrði :